Mercurio (en latín Mercurius) yera, en a mitolochía romana, un important dios d'o comercio, fillo de Chupiter y de Maia Maiestas. O suyo nombre ye relacionau con a parola latina merx ("mercadería"). En as suyas formas mas primitivas pareixe haber estau relacionau con a deidat etrusca Turms, pero a mayoría d'as suyas caracteristicas y mitolochía fue amprada d'o dios griego analogo Hermes. O día d'a semana dedicau a Mercurio u Dies Mercurii ye o tercero, y esdevinió mierques en aragonés benasqués, una d'as pocas variants de l'aragonés que conserva as denominacions d'os días d'a semana.